બનાસકાંઠા જીલ્લામાં આવેલી આરટીઓ ચેક પોસ્ટ પરથી ફોલ્ડરીયાઓ ચોર માર્ગેથી ઓવરલોડ ગાડીઓ કઢાવતા હોવાની પ્રવૃતિ બંધ કરાવવા જીલ્લા મેજીસ્ટ્રેટ પાલનપુર દ્વારા જાહેરનામું પ્રસિધ્ધ કરેલ હોવા છતાં ફોલ્ડરીયાઓ દ્વારા આવી પ્રવૃતિ ચલાવી રહ્યા હોવાની જાણ થરાદ એએસપીને થતાં ગત રોજ પોલીસ સ્ટાફ સાથે રાખી તપાસ હાથ ધરતાં ધાનેરા આરટીઓ ચેકપોસ્ટ પરથી મનોજ કાશીરામ જોશી રહે ગોજારીયા તા,જી  મહેસાણા વાળો ગેરકાયદેસર પ્રવૃતિ કરતો મળી આવતો તેની વિરૂધ્ધ ધાનેરા પોલીસ મથકે કાયદેસરની કાર્યવાહી કરેલ ત્યાર બાદ થરાદની ખોડા આરટીઓ ચેક પોસ્ટ પર તપાસ હાથ ધરતાં ચેકપોસ્ટ પરથી પસાર થતાં વાહન ચાલકોને ભોળવી લલચાવી ગેરમાર્ગે દોરી વચેટીયાનુ કામ કરતો કનુભા નાવુભા વાઘેલા રહે ખારીયા તા કાંકરેજ વાળો તેમજ મુળજી આંબાભાઈ પંડયા રહે ખીમાણાવાસ તા વાવ  બન્ને મળી આવતો તેમની વિરૂધ્ધ જાહેરનામાનો ભંગ કર્યો હોવાથી કાયદેસરની કાર્યવાહી હાથ ધરી હતી તેમજ દારૂ પીધેલી હાલતમાં વાહન ચલાવતો ભાખરારામ હકારામ મેઘવાળ રહે માલવાડા (રાજસ્તાન) વાળની અટક કરી પ્રોહિ,ગેનો નોધી વધુ કાર્યવાહી હાથ ધરી હતી.